Birkerød Frimærkeklub

Referat af Generalforsamling mandag den 24. marts 2025

Dagsorden:

1. Valg af dirigent og referent.
	* *Finn Parbst blev valgt til dirigent og han konstaterede at generalforsamling var indkaldt rettidigt – nemlig den 4. marts.*
	* *Leif Schmidt blev valgt til referent*
2. Formanden aflægger beretning for det forløbne år.
	* *Niels Kristian aflagde følgende beretning:*

Der er nu gået et år siden vi sidste havde generalforsamling. Vi har igen kunnet have vores traditionelle aktiviteter herunder vores sommermøde og julefrokost, der igen var en succes.

Perioden har været præget af de store ændringer som postbefordringen i Danmark har oplevet efter den nye postlov med postmærker og frimærker. Senest har PostNord meddelt at de pr. 1. januar 2026 ophører med at uddele breve og der derfor ikke længere vil blive udgivet postmærker og frimærker.

2024 blev året, hvor det markeredes, at det den 24. december er 400 år siden, at Postvæsenet blev oprettet. Jubilæet blev markeret af os frimærkesamlere på HAFNIA 24, som KPK var arrangør for. Udstillingen blev en stor succes med mange besøgende – Det bliver måske desværre det sidste store arrangement på dansk grund. Lige nu leder forbundet efter klubber, som vil stå for NORDIA i 2027.

1. Medlemmerne.

Medlemstallet var ved indgangen til 2025:

A-medlemmer 46

AH-medlemmer 1

C-medlemmer 8

UX-medlemmer (juniorer) 2

I alt 57

Der var således to færre A-medlemmer men til gengæld et nyt C-medlem. Vi var således 57 medlemmer.

2. Møder.

Vi holder møde i dette dejlige lyse lokale og ved at vi har det hver uge kan vi være sikre på at beholde det. Vi har et godt samarbejde med Idrætscentret, hvor vi også sidder i brugerrådet.

Der har været mange gode møder med auktioner og foredrag. Vi har hørt følgende foredrag:

|  |
| --- |
| **2024** |
| **Grundkursus del 2 - Vi tager forskellige filatelistiske emner op** |
| **Danske Poststempler v/ Erland Hansen** |
| **Status på det danske frimærkemarked v/ Torben Mehl** |
| **Løst og fast om danske provisorier v/ Niels Kristian Hansen** |
| **Farver og farvenuancer med udgangspunkt i 4 RBS v/ Niels Kristian Hansen** |
| **Tema-aften - julefrimærker og motiver** |
|  |
| **Forskellige Tema-aftner og krejleraftner**  |
|  |

.

Også i 2024 og nu i 2025 tiltrækker vores ’store’ auktioner mange deltagere. Vi oplever igen en øget omsætning. I løbet af sæsonen står Søren Lotz og Leif Schmidt for en række små populære auktioner.

3. Andre aktiviteter.

- Klubben sælger fortsat indstiksbøger, hængsler og pergamynposer, hvilket er et tilbud som benyttes af nogle af vores medlemmer.

* Køb af materiale til opsplitning: Klubben har i perioden kun købt enkelte partier. Til gengæld får vi løbende mange donationer, som efterfølgende formidles videre. Vi er således løbende på udkig efter nyt materiale, hvilket er en arbejdsopgave som varetages af vores Auktion-indkøbs udvalg. Men er der særlige ønsker til indkøb?

4. Organisationer og aktiviteter.

DFF:

I september 2024 blev der afholdt Repræsentantskabsmøde i Nyborg, hvor bestyrelsen fremlagde deres resultater. Her blev Chris Oxholm, Skive valgt til formand.

--------------------------------------------------------------------------------------------------

FÆLLESKLUBBERNE:

Vi deltog som sædvanligt i spørgekonkurrencen blev afholdt i Frederikssund.

Hillerød samler nu programmet for de danske klubber samt de svenske, som ønsker det. Det er et led i at lave et tættere samarbejde mellem klubberne i Nordsjælland og Skåne.

I november blev der igen afholdt Fællesklubbernes byttedag og generalforsamling. Vi står igen i år for dette arrangement søndag den 16. november 2025.

4-ESSER:

I år har vi fortsat samarbejdet med andre klubber om en reklamefolder. Det er Gentofte, Herlev og Birkerød der udarbejder et fælles program. Det har været fremlagt mange steder. Desuden samarbejder vi om filatelistdagen i februar samt ”formaliserede” byttemøder hos hinanden.

INTERNETTET:

Hjemmeside: Vores hjemmesider birkefrim.dk er fortsat aktiv mens det gamle indhold fra tak16.dk er blevet lagt ind på birkefrim.dk. Det er Finn Parbst som står for siden.

Post ved brug af e-mail

Vi sender mails ud om møder, auktioner mm.

STØRRE ARRANGEMENTER

6. Julemøde og sommermøde:

December 2024 afholdt vi vores 21. juleafslutning med god mad, øl, snaps og ægtefælle for dem som havde lyst til det. Denne gang i vores normale lokale, som fungerede fint. Med en pris på kun 50 kr. er det muligt for alle at deltage. Vi planlægger at gentage succesen december 2025 igen her i vores mødelokale i Birkerød Idrætscenter, hvor vi starter kl. 18:30.

Vores sommermøde har også været en god oplevelse.

7. Fremtiden.

Vores bestyrelse gennemgår en større forandring. Jeg selv stopper som formand grundet min alvorlige kræft-diagnose. Der er heldigvis nye kræfter som har mod på at deltage i bestyrelsesarbejdet.

Mange tak for mine år i bestyrelsen som bestyrelsesmedlem og formand. Det har været en stor ære og fornøjelse.

Formidling af indkøbt og doneret materiale:

Søren Lotz og Leif Schmidt gør et stort arbejde med at anskaffe, ordne og ikke mindst videreformidle materiale til vores medlemmer og gæster på vores Forårs- og Efterårsauktion samt på flere småauktioner i løbet af sæsonen. Det er mit indtryk at dette arbejde er meget velkommen blandt medlemmerne og jeg vil gerne sige tak for en store arbejdsindsats.

9. Tak.

Til slut vil jeg gerne takke alle de mange medlemmer der har støttet bestyrelsen i sit arbejde ved større arrangementer.

Jeg vil også rette en varm tak til bestyrelsesmedlemmerne og suppleant, som har gjort et stort arbejde.

Til dem der hjælper giver vi hvert år til generalforsamling en flaske vin. I år bliver det så:

* Finn Parbst for at varetage rollerne som revisor og som dirigent ved denne generalforsamling. En stor tak for indsatsen!

*Beretningen blev godkendt enstemmigt.*

1. Det reviderede regnskab forelægges til godkendelse.
	* Flemming Wix gennemgik regnskabet (vedlagt som bilag)
	* *Regnskabet blev godkendt enstemmigt*
2. Fastsættelse af kontingent.
	* Bestyrelsen foreslår uændret kontingent
	* *Uændret kontingent blev enstemmigt vedtaget*
3. Forslag fra bestyrelsen og medlemmerne.
	* *Der er ikke indkommet nogen forslag*
4. Valg af bestyrelse og revisor, jf. § 10.
	* Valg af Formand for 1 år

Bestyrelsen foreslår Søren Lotz

*Søren Lotz blev valgt som ny formand*

* + Valg af bestyrelsesmedlem for 1 år

Bestyrelsen foreslår Ole Simonsen

*Ole Simonsen blev valgt som nyt bestyrelsesmedlem*

* + Valg af bestyrelsesmedlem for 2 år

Flemming Wix genopstiller.

*Flemming Wix blev valgt for 2 år.*

* + Valg af bestyrelsesmedlem for 2 år

Bestyrelsen foreslår Kurt Holm

*Kurt Holm blev valgt som nyt bestyrelsesmedlem*.

* + Valg af Bestyrelsessuppleant for 1 år

Bestyrelsen foreslår Nils Lind

*Nils Lind blev valgt som suppleant for 1 år*

* + Valg af revisor for 1 år

Finn Parbst genopstiller

*Finn Parbst blev valgt som revisor*

* + Valg af revisorsuppleant

Peter Salbo genopstiller

*Peter Salbo blev valgt som revisor-suppleant*

1. Eventuelt
	* *Der fremkom en del forslag som bestyrelsen vil vurdere nærmere :*
		1. *Lav en liste over medlemmernes samleområder*
		2. *Udnyt muligheder for gratis at komme på besøg i de øvrige fællesklubber – se folder med programmerne*
		3. *Husk at opdatere mail-liste (Kjeld Kluge mangler på listen)*
		4. *Det bør overvejes at afholde en klubudstilling*
		5. *Der fremkom forslag til møde-emner :*
			1. *Vis din samling*
			2. *Vis hvad du har fundet/erhvervet siden sidst*
			3. *Undersøg om der kan arrangeres enkelte dagsmøder, da der er en del der ikke ønsker at færdes ude når det er mørkt*
	* *Finn Parbst erklærede herefter generalforsamlingen for afsluttet*

26-03-2025 Leif Schmidt